open-index/open-wikipedia-markdown huggingface dataset:
محافظہ بدر

**بدر** مدینہ منورہ سے تقریباً اسی 80 میل کے فاصلہ پر ایک گاؤں کا نام ہے۔جہاں زمانہ جاہلیت میں سالانہ میلہ لگتا تھا۔یہاں ایک کنواں بھی تھا ۔ جس کے مالک کا نام "بدر" تھا اسی کے نام پر اس جگہ کا نام "بدر" رکھ دیا گیا۔ اسی مقام پر جنگ بدر کا وہ عظیم معرکہ ہوا جس میں کفار قریش اور مسلمان کے درمیان سخت خوں ریز لڑائی ہوئی۔اور مسلمانوں کو عظیم الشان فتح نصیب ہوئی۔اور اللہ تعالیٰ نے جنگ بدر کا نام "یوم الفرقان" رکھا۔ اسلام کے 313 جانبازوں نے کفار مکہ کے ایک ہزار کے لشکر کو مات دی حالانکہ ان کے پاس صرف دو گھوڑے تھے یعنی فوج میں سوار سپاہیوں کی تعداد 2 تھی شمشیریں اور تلواریں نہ ہونے کے برابر تھیں۔

## غزوۂ بدر 624ء

17 رمضان 2 ہجری بمطابق 13 مارچ 624ء کو حضرت محمد صلی اللہ علیہ و آلہ و سلم کی قیادت میں مسلمانوں اور مشرکین کے درمیاں میں مدینہ کے جنوب مغرب میں بدر نامی مقام پر ایک جنگ ہوئی، جسے غزوہ بدر کبری بھی کہتے ہیں۔

## مزید دیکھیے
* غزوہ بدر
* غزوہ بدر ثالثہ

## حوالہ جات

## بیرونی روابط
* خلائی سیارے سے لی گئی بدر حنین کی تصویر

زمرہ:سعودی عرب کے شہر
زمرہ:المدینہ علاقہ کے آباد مقامات
زمرہ:سعودی عرب جغرافیہ نامکمل
زمرہ:غزوہ بدر
زمرہ:تاریخ اسلام
حنین

حُنین مکہ اور طائف کے درمیان ایک وادی کا نام ہے۔ جہاں بنو ہوازن اور بنو ثقیف نام کے دو قبیلے آباد تھے۔ یہاں شوال 8ھ بمطابق جنوری، فروری 630ء میں زبردست جنگ ہوئی۔ جس میں حضور  کی قیادت میں مسلمانوں کو فتح نصیب ہوئی۔

## حوالہ جات

زمرہ:سعودی عرب جغرافیہ نامکمل
زمرہ:مکہ علاقہ
زمرہ:ویکی ڈیٹا سے مطابقت رکھنے والی مختصر تفصیل
شعب ابی طالب

مکہ کے قریب ایک پہاڑ کی گھاٹی کا نام ہے۔ جہاں 7 نبوی بمطابق ستمبر 615ء میں حضور ﷺ اور خاندان بنو ہاشم کو پناہ لینی پڑی۔ یہ نتیجہ تھا اس ظالمانہ منصوبے کا جو قریش مکہ نے اسلام کی دعوت اور اس  کی آواز کو دبانے کے لیے بنایا تھا۔ یعنی بنو ہاشم سے ہر طرح کے تعلقات توڑ لیے جائیں۔ یہ معاشرتی مقاطعہ    (Social Boycott)  محرم 10نبوی تک  تقریباً تین سال جاری رہا۔ اس دوران میں حضور ﷺ اور ان کے خاندان کو نہایت مشکلات کا سامنا رہا۔ ان حالات کا اندازہ اس بات سے لگایا جا سکتا ہے کہ اس دوران میں بھوک کو مٹانے کے لیے بعض اوقات درختوں کی جڑیں چبانا پڑتی تھیں اور پیٹ پر کھجور کے تنے یا چمڑا باندھنا پڑتا تھا۔ اس مقاطعہ کے ختم ہونے کے بعد جلد ہی حضور کے چچا ابو طالب اور زوجہ محترمہ خدیجہ وفات پا گئے۔ حضور ﷺ نے اس سال کو عام الحزن یعنی غم کا سال قرار دیا۔

زمرہ:عصر نبوی
زمرہ:مکہ کی عمارات و ساخات
ولیم ڈراگن

آئر لینڈ کا روشن خیال مصلح اور مفکر تھا۔ جس نے آزادی کے لیے محنت کو لازم و ملزوم قرار دیا۔

ولیم ڈراگن کے اصول کا مفہوم :

ولیم ڈراگن کا قول ہے کہ ہماری محنت اور ہماری آزادی ہمارے اوپر منحصر ہے۔استقلال اور محنت کامیابی کا بڑا ذریع ہے۔اگر ہم دلی جذبے اور محنت سے کام کریں تو ہمارے لیے اصل آزادی ہوگی ۔

## حوالہ جات

زمرہ:1799ء کی پیدائشیں
زمرہ:1867ء کی وفیات
زمرہ:آئرش سول انجینئر
زمرہ:ریل نقل و حمل میں آئرش شخصیات
علی گڑھ

بھارت کا ایک اہم شہر ہے۔ جو سرسید احمد خاں کی تعلیمی، ادبی اور سیاسی تحریک کا مرکز بنا۔ یہ ایم اے او کالج کے توسیعی ادارے مسلم یونیورسٹی علی گڑھ کے باعث مشہور ہوا۔ یونیورسٹی کے علاوہ یہ شہر اپنی تالوں کی صنعت کے لیے بھی مشہور ہے، اس کے علمی و تحقیقی اداروں میں ادارہ تحقیق و تصنیف اسلامی ،ادارہ علوم القرآن، مرکز ثقافت و تحقیق،امام بخاری ریسرچ اکیڈمی ہیں۔

(( گاڑی رجسٹریشن :up 18

زمرہ:علی گڑھ
زمرہ:اتر پردیش
زمرہ:اتر پردیش کے شہر
زمرہ:ایشیائی شہر
زمرہ:بھارت کے شہر
زمرہ:ضلع علی گڑھ کے شہر اور قصبے
ہسپانیہ

**ہسپانیہ** (؛ اسپانیا) سرکاری طور پر مملکت ہسپانیہ کاستین، کتالان، باسک سمیت بہت سی قدیم قوموں کا ملک ہے۔ مغرب کی جانب يہ پرتگال، جنوب ميں جبل الطارق، اور مراکش اور شمال مشرق ميں انڈورا اور فرانس کے ساتھ ملتا ہے۔

اندلس براعظم یورپ کے جنوب مغرب میں بحر اوقیانوس، آبنائے جبل الطارق، اور بحیرہ روم سے ملحق، ملک اسپین میں واقع ایک بڑا گنجان آباد علاقہ ہے۔ جس پر 19 جولائی 711ء کو مسلمان سپہ سالار طارق بن زیاد نے بادشاہ راڈرک (رودریگو)کو شکست دے کر قبضہ کیا تھا۔ سلطنتِ رومہ والے اس ملک کو ہسپانیہ کہتے تھے۔ یہ جرمن قوم "واندلس" (Vandalus) سے موسوم ہے۔

## ہسپانیہ کا سیاسی نظام
اسپین میں ملک کا سربراہ بادشاہ ہے اور موجودہ بادشاہ کا نام خوان کارلوس اول (Juan Carlos I)ہے، سپین میں پارلیمانی نظام ہے جس کے دو ایوان ہیں سینیٹ (ایوانِ بالا) اور کانگرس (ایوانِ زیریں)، حکومت کا سربراہ وزیر اعظم ہوتا ہے جس کو ہسپانوی زبان میں Presidente del Gobierno (یعنی حکومت کا سربراہ)کہتے ہیں۔

## ہسپانیہ کی انتظامی تقسیم
سپین کو انتظامی لحاظ سے 17 خود مختار علاقوں (Comunidad Auónoma) اور 2 خود مختار شہروں (Ciudad Autónoma) میں تقسیم کیا گیا ہے، ہر علاقے کی ایک علاقائی پارلیمنٹ، ہائی کورٹ اور علاقائی حکومت ہے۔ علاقائی مجالس (پارلیمنٹ) ہر 4 سال بعد عوامی انتخابات کے ذریعے اپنے ارکان کا انتخاب کرتی ہیں جو علاقائی حکومت کے سربراہ (صدر) کا چناؤ کرتی ہیں۔

## ہسپانیہ کے مشہور شہر
* میدرد۔
* برشلونہ۔
* بلنسیہ
* بلباؤ
* قرطبہ
* غرناطہ
* اشبیلیہ
* طلیطلہ
* سرقسطہ
* شاطبہ

## مذاہب
اسپین میں زیادہ تر لوگ مسیحی مذہب کو مانتے ہیں۔ 76 فی صد ہسپانیہ کے باشندے مسیحی ہیں۔ 2 فی صد باشندے دوسرے مختلف مذاہب سے تعلق رکھتے ہیں اور 19 فی صد ایسے لوگ ہیں جو اللہ کے وجود کو نہیں مانتے۔ ہسپانیہ کے ایک عمرانی تحقیقاتی ادارے نے ایک مطالعے کی روشنی میں یہ بات واضح کی ہیں ہے کہ جو 76 فی صد مسیحی ہسپانیہ میں موجود ہیں ان میں سے 54 فی صد لوگ بہت ہی کم یا نہ ہونے کے برابر گرجا گھر جاتے ہیں۔ 15 فی صد لوگ سال میں ایک یا دو مرتبہ گرجا گھر جاتے ہیں۔ 10 فی صد لوگ مہینے میں ایک یا دو مرتبہ گرجا گھر جاتے ہیں اور19 فی صد لوگ ایسے ہیں جو ہر اتوار اور ہفتے میں کئی مرتبہ عبادت کی غرض سے گرجا گھر جاتے ہیں۔ 22 فی صد اسپین کے رہنے والے لوگ ہر مہینے مذہبی تہواروں میں حصہ لیتے ہیں۔

تصغیر|بائیں| (Merida) اسپین
[تصغیر|[ٹیڈ (Teide), سپین میں سب سے زیادہ پہاڑ۔]]

## حوالہ جات

زمرہ:آئینی بادشاہتیں
زمرہ:آزاد خیال جمہوریتیں
زمرہ:اتحاد بحیرہ روم کے رکن ممالک
زمرہ:افریقی ممالک
زمرہ:اقوام متحدہ کے رکن ممالک
زمرہ:بحر اوقیانوس کے کنارے واقع ممالک
زمرہ:بحیرہ روم کے ممالک
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:جزیرہ نما آئیبریا
زمرہ:جنوب مغربی یورپ
زمرہ:جنوب مغربی یورپی ممالک
زمرہ:جنوبی یورپ
زمرہ:جنوبی یورپی ممالک
زمرہ:دو براعظموں میں واقع ممالک
زمرہ:شمال افریقی ممالک
زمرہ:مجلس یورپ کے رکن ممالک
زمرہ:مغربی یورپ
زمرہ:موجودہ بادشاہتیں
زمرہ:نیٹو کے رکن ممالک
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہسپانوی زبان بولنے والے ممالک اور علاقہ جات

زمرہ:ہسپانیہ کی فرماں روائی
زمرہ:یورپی اتحاد کے رکن ممالک
زمرہ:یورپی ممالک
زمرہ:1715ء میں قائم ہونے والے ممالک اور علاقے
زمرہ:1978ء میں قائم ہونے والے ممالک اور علاقے

زمرہ:ہسپانیہ
مصطفٰی خان شیفتہ

**نواب مصطفٰی خان شیفتہ** جہانگیر آباد کے جاگیردار، اردو فارسی کے باذوق شاعر اور نقاد تھے۔ انھوں نے الطاف حسین حالی کو مرزا غالب سے متعارف کروایا تھا۔ دہلی میں ایک بہت بڑی لائبریری ان کی ملکیت تھی جسے 1857ء میں باغیوں کے لوٹا اور آگ لگا دی تھی۔ انگریزوں نے بغاوت کی شبہ میں سات سال قید سنائی لیکن ہندوستان کے نام ور عالم نواب صدیق حسن خان کی سفارش سے ان کا "جرم" معاف ہو گیا اور پنشن مقرر ہوئی۔

## نواب مصطفی خان شیفتہ کی اولاد
نواب مصطفی خان شیفتہ کی اولاد میں نواب اسحاق خان بیٹے اور نواب محمد اسماعیل خان پوتے تھے۔ جو 1883ء میں آگرہ میں پیدا ہوئے۔ اس کے بعد کیمبرج یونیورسٹی انگلستان سے بار ایٹ لا کیا اور وطن واپس آ گئے۔ نواب محمد اسماعیل خان تحریک خلافت میں بھی شریک رہے اور یو پی خلافت کانفرنس کے چیف آرگنائزر کی حیثیت سے نمایاں خدمات انجام دیں۔ ان کے پوتے نواب محمد اسماعیل خان آل انڈیا مسلم لیگ کے سرکردہ سیاست دان تھے۔

## تصانیف
* گلشنِ بے خار
* تقریظ: غالب پر تعریفی تنقید

## حوالہ جات

زمرہ:اردو شعرا
زمرہ:بھارت کے اردو مصنفین
زمرہ:برطانوی ہند کے شعراء
زمرہ:پشتون نژاد بھارتی شخصیات
زمرہ:1809ء کی پیدائشیں
زمرہ:1869ء کی وفیات
اکبر الہ آبادی

الہٰ آباد کے قریب ایک گاؤں میں پیدا ہوئے۔ آپ کا اصل نام سید اکبر حسین رضوی تھا اور تخلص اکبر۔ آپ 16 نومبر1846ء میں پیدا ہوئے۔ ابتدائی تعلیم سرکاری مدارس میں پائی اور محکمہ تعمیرات میں ملازم ہو گئے۔ 1869ء میں مختاری کا امتحان پاس کرکے نائب تحصیلدار ہوئے۔ 1870ء میں ہائی کورٹ کی مسل خوانی کی جگہ ملی۔ 1872ء میں وکالت کا امتحان پاس کیا۔ 1880ء تک وکالت کرتے رہے۔ پھر منصف مقرر ہوئے۔ 1894ء میں عدالت خفیفہ کے جج ہو گئے۔ 1898ء میں خان بہادر کا خطاب ملا۔ 1903ء میں ملازمت سے سبکدوش ہو گئے۔ انھوں نے جنگ آزادی ہند 1857ء، پہلی جنگ عظیم اور گاندھی کی امن تحریک کا ابتدائی حصہ دیکھا تھا۔

فن شعر و سخن میں وحید الہ آبادی سے اصلاح لی، جاننا چاہیے کہ اکبر الہ آبادی اور شاہ اکبر داناپوری دونوں ہم سبق ہیں، ایک ہی استاد وحید الہ آبادی کے شاگرد اور ایک ہی پیر حضرت مولانا شاہ قاسم ابوالعلائی داناپوری کے مرید تھے اور حضرت قاسم شاہ اکبر داناپوری کے چچا اور پیر و مرشد تھے۔ شاہ اکبر داناپوری اپنی رباعی میں اس کا ذکر کرتے ہیں

شاگرد وحید کے ہیں دونوں اکبر

ہم مشق بھی دونوں رہے ہیں اکثر

لیکن قدرت کا صاد ان پر ہی ہوا

پتھر پتھر ہے اور جوہر جوہر
(جذبات اکبر)

اسی طرح اکبر الہ آبادی کا ایک خط شاہ اکبر داناپوری کے نام ملتا ہے جو کتاب نذر محبوب میں درج ہے۔

اکبر الہ آبادی نے اپنا الگ رنگ پیدا کیا۔ ان کی شہرت ظرافت آمیز اور طنزیہ اشعار پر مبنی ہے۔ مشرقیت کے دلدادہ اور مغربی تہذیب کی کورانہ تقلید کے سخت خلاف تھے۔ مغرب زدہ طبقے کو طنز و مزاح کی چٹکیاں لے کر راہ راست پر لانے کی کوشش کرتے تھے۔ کلام میں مس، سید، اونٹ، کالج، گانے، کلیسا، برہمن، جمن، بدھو میاں مخصوص اصطلاحیں اور علامتیں ہیں۔ مخزن لاہور نے انھیں لسان العصر خطاب دیا۔ مبطوعہ کلام تین کلیات پر مشتمل ہے۔ دو ان کی زندگی میں شائع ہو گئے تھے۔ تیسرا انتقال کے بعد شائع ہوا۔

ھڈھھدھر

## اقتباسات

اکبر قدیم روایات کے حامی تھے یہی وجہ ہے کہ دور جدید کی تبدیلیوں کا شکوہ ان کی زبان پر رہتا

بے پردہ نظر ائیں مجھے چند بیبیاں
اکبرؔ زمیں میں غیرتِ قومی سے گڑگیا

پوچھا جوان سے آپ کا پردہ کدھر گیا
کہنے لگیں کہ عقل پہ مردوں کی پڑ گیا

## وفات
آپ کا انتقال 1921ء میں اُسی شہر میں ہوا جہاں آپ پیدا ہوئے تھے۔

## حوالہ جات

زمرہ:اتر پردیش کے شعرا
زمرہ:اردو خطوط نویس
زمرہ:اردو شعرا
زمرہ:اردو مذہبی مصنفین
زمرہ:اردو مفکرین
زمرہ:الٰہ آباد کی شخصیات
زمرہ:انیسویں صدی کے اردو مصنفین
زمرہ:انیسویں صدی کے بھارتی مرد مصنفین
زمرہ:انیسویں صدی کے مرد مصنفین
زمرہ:انیسویں صدی کے ہندوستانی شعرا
زمرہ:انیسویں صدی کے ہندوستانی مسلمان
زمرہ:بھارتی اردو شعرا
زمرہ:بھارتی مرد شعرا
زمرہ:بھارتی مسلم شخصیات
زمرہ:برطانوی ہند کے اردو لکھاری
زمرہ:بیسویں صدی کے اردو مصنفین
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بیسویں صدی کے مرد مصنفین
زمرہ:1846ء کی پیدائشیں
زمرہ:1921ء کی وفیات
طول بلد

**طول بلد** (انگریزی: Longitude) زمین گرد قطبین کے درمیان کھنچے ہوئے فرضی خطوط **طول البلد** کہلاتے ہیں۔ یہ خط استوا پر عموداً (یعنی شمالاً جنوباً) واقع ہوتے ہیں۔ طول بلد کا ہر خط قطب شمالی سے شروع ہوتا ہے اور خط استواء کو قطع کرتا ہوا قطب جنوبی پہ جا کر ختم ہو جاتا ہے۔ ان خطوط کی مدد سے کسی بھی معیاری نقشے پر کسی مقام کا پتہ لگایا جاتا ہے۔

طول بلد کو نصف النہار بھی کہتے ہیں۔ نصف النہار اولیٰ (prime meridian) انگلستان کے مقام گرینویچ (Greenwich) سے گزرتا ہے اور اسے صفر درجہ طول البلد مانا جاتا ہے۔ 180 درجہ مشرق اور 180 درجہ مغرب کے طول البلد ایک دوسرے پر واقع ہوتے ہیں اور بین الا قوامی خط تاریخ بناتے ہیں۔

زمین اپنے محور پر مغرب سے مشرق کی طرف گھومتے ہوئے 24 گھنٹوں میں ایک چکر پورا کر لیتی ہے۔ چونکہ دائرے کے 360 درجے ہوتے ہیں اس لیے زمین کے گرد بھی 360 طول البلد کھینچے گئے ہیں، جو شمالاً جنوباً واقع ہیں۔ یہ عمودی خطوط ہوتے ہیں، جو نصف دائروی شکل کے اور مساوی ہوتے ہیں۔ خط استوا کے مقام پر پر ان کا باہمی فاصلہ 69 میل ہوتا ہے۔ ہر چار منٹ بعد ایک طول البلد سورج کے سامنے سے گذر جاتا ہے اور اس سے اگلا طول بلد اس کی جگہ لے لیتا ہے۔ یوں زمین ایک گھنٹے میں سورج کے سامنے 15 درجے طول البلد کا فاصلہ طے کر لیتی ہے اور 24 گھنٹوں میں 360 درجے مکمل کر کے پہلی حالت پہ واپس آجاتی ہے۔

## مزید دیکھیے
* بین الا قوامی خط تاریخ
* عرض البلد

زمرہ:جہازرانی
زمرہ:زمین پر فرضی خطوط
زمرہ:مساحیات
زمرہ:جغرافیہ
زمرہ:ویکی ڈیٹا سے مطابقت رکھنے والی مختصر تفصیل
عرض بلد

تصغیر|بائیں|عرض بلد پر، شرح درج حرارت زیادہ ہوتا ہے۔
**عرض بلد**  سطح ارض پر کسی مقام کا خط استوا سے شمالاً یا جنوباً فاصلہ، جس کی پیمائش زاویوں میں کی جاتی ہے، اس مقام کا عرض بلد ہے۔

خط استوا کا عرض بلد صفر ہے، جب کہ قطب شمالی اور قطب جنوبی بالترتیب 90 درجے شمالی اور 90 درجے جنوبی عرض بلد مانا جاتا ہے۔ خط استوا پر قطبین کی طرف بڑھیں تو ہر 110 کلومیٹر پر ایک درجہ عرض بلد کا اضافہ ہو جاتا ہے۔

عرض بلد کا تعین بالعموم آلہ سدس جیسے کسی آلے سے کیا جاتا ہے، جو افق اور شمالی ستارے جیسے کسی فلکی جسم کے درمیان میں موجود زاویے کی پیمائش کرتا ہے۔ خط استوا سے یکساں فاصلے کے حامل نقاط کو ملانے والے فرضی خطوط عرض بلد کے متوازی خطوط کہلاتے ہیں۔ بالعموم استوا سے قطبین کی طرف جاتے ہوئے 5 درجے اور اس کے اضعاف پر آنے والے یہ خطوط نقشوں میں دکھائے جاتے ہیں۔

## مزید دیکھیے
* طول البلد

## حوالہ جات

زمرہ:جغرافیہ
زمرہ:جہازرانی
زمرہ:خطوط عرض بلد
زمرہ:زمین پر فرضی خطوط
زمرہ:مساحیات
زمرہ:ویکی ڈیٹا سے مختلف مختصر وضاحت
تخلص

وہ قلمی مختصر نام جو شاعر یا ادیب اپنے اصل نام کی بجائے رکھ لیتے ہیں۔
وہ شاعرانہ نام جو عموما مختصر ہوتا ہے اور شاعر اس کا استعمال شعر میں کرتا ہے اس کی ابتدا ایرانی شعرا نے رکھی اور ایران سے ہی یہ اردو میں داخل ہوئی۔

مثلاً الطاف حسین کا تخلص حالی ہے،
مرزا اسد اللہ خاں کا تخلص غالب ہے۔

## حوالہ جات

زمرہ:اردو ادب کی اصطلاحات
زمرہ:اردو شاعری
زمرہ:غزل
زمرہ:قلمی نام
زمرہ:ویکی ڈیٹا سے مختلف مختصر وضاحت
زمرہ:شاعری
زمرہ:عربی شاعری
زمرہ:فارسی شاعری
زمرہ:قلمی نام استعمال کرنے والے مصنفین
امتیاز علی تاج

**امتیاز علی تاج** پاکستان سے تعلق رکھنے والے اردو زبان کے معروف مصنف اور ڈراما نگار تھے۔ 13 اکتوبر 1900ء میں لاہور میں پیدا ہوئے۔ آپ کے والد مولوی سید ممتاز علی دیوبند ضلع سہارنپور کے رہنے والے تھے جو خود بھی ایک بلند پایہ مصنف اور مجلہ حقوق نسواں کے بانی مدیر تھے۔ تاج کی والدہ محمدی بیگم بھی مضمون نگار تھیں۔

تاج نے ابتدائی تعلیم لاہور میں حاصل کی۔ سنٹرل ماڈل اسکول سے میٹرک پاس کیا اور گورنمنٹ کالج لاہور سے بی اے کی سند حاصل کی۔ انھیں بچپن ہی سے علم و ادب اور ڈراما سے دلچسپی تھی جو اس حقیقت سے آگاہ کرتا ہے کہ دراصل یہ ان کا خاندانی ورثہ تھا۔ وہ ابھی تعلیم مکمل بھی نہیں کر پائے تھے کہ ایک ادبی رسالہ (کہکشاں) نکالنا شروع کر دیا۔ ڈراما نگاری کا شوق کالج میں پیدا ہوا۔ گورنمنٹ کالج لاہور کی ڈرامیٹک کلب کے سرگرم رکن تھے۔ انھوں نے ڈراما کے فن میں اتنی ترقی کی کہ صرف 22 برس کی عمر میں ڈراما (انار کلی) لکھا جو اردو ڈراما کی تاریخ میں سنگ میل کی حیثیت رکھتا ہے اس کے بعد بچوں کے لیے کئی کتابیں لکھیں۔ انھوں نے کئی ڈرامے اسٹیج، فلم اور ریڈیو کے لیے تحریر کیے۔ انھوں کے علاوہ نے بہت سے انگریزی اور فرانسیسی زبان کے ڈراموں کا ترجمہ کیا اور یہاں کے ماحول کے مطابق ڈھال لیا۔ (قرطبہ کا قاضی) انگریز ڈراما نویس لارنس ہاؤس مین کے ڈرامے کا ترجمہ ہے اور (خوشی) پیٹرویبر فرانسیسی ڈراما نگار سے لیاگیا ہے۔ امتیاز علی تاج نے بچوں کے لیے ایک جاسوسی سیریز انسپکٹر اشتیاق شروع کی، چچا چھکن ان کی مزاح نگاری کی عمدہ کتاب ہے۔ اس کے علاوہ لیلی یا محاصرۂ غرناطہ (مترجم ناول) اور ہیبت ناک افسانے بھی مشہور ہوئے۔ ان کے دیگر کامیاب ڈراموں میں، آخری رات، پرتھوی راج، گونگی، بازار حسن اور نکاح ثانی بھی شامل ہیں۔

## اعزاز
انھیں حکومت پاکستان نے ستارہ امتیاز اور ڈرامے کے صدارتی اعزاز سے نوازا۔ امتیاز علی تاج آخری عمر میں مجلس ترقی ادب لاہور سے وابستہ رہے۔ آپ کی زیر نگرانی مجلس نے بیسیوں کتابیں نہایت خوب صورت انداز میں شائع کیں۔ آپ نے متعدد اردو ڈراموں کو بھی ترتیب دیا۔

## وفات
18اپریل 1970ء کی ایک رات جب وہ تھکے ماندے چھت پر لیٹے ہوئے تھے قریب ہی شریک حیات حجاب امتیاز علی سو رہی تھیں کہ دو آدمی منہ پر ڈھاڈا باندھے چاقو لیے ہوئے آئے اور تاج پر حملہ کر دیا۔ تاج کو کافی زخم آئے اور خون بھی بہا، اسپتال میں ان کا آپریشن کیا گیا۔ وہ خطرے سے باہر بھی آئے، انھیں ہوش بھی آیا مگر آہستہ آہستہ سانس رکنے لگی اور 19 اپریل 1970ء کو انتقال کر گئے۔ ان کے قاتلوں کو نہ گرفتار کیا جا سکا اور نہ مقدمہ کی تفتیش کا کوئی نتیجہ بر آمد ہوا۔

## مزید دیکھیے
* انار کلی
* قرطبہ کا قاضی

## حوالہ جات

زمرہ:بیسویں صدی کے ڈراما نگار اور ڈراما نویس
زمرہ:پاکستانی ڈراما نگار اور ڈراما نویس
زمرہ:پاکستانی مصنفین
زمرہ:تمغائے حسن کارکردگی وصول کنندگان
زمرہ:لاہور کے مصنفین
زمرہ:لاہوری شخصیات
زمرہ:مہاجر شخصیات
زمرہ:1900ء کی پیدائشیں
زمرہ:1970ء کی وفیات

زمرہ:صوبہ پنجاب (برطانوی ہند) کی شخصیات
تصفح ابواب

طرزیات | عـلم | ریاضیات | فــن | ثقافت | تاریخ | کھیل | جغرافیہ | مذاہب | فلسفہ | معاشرہ | لوگ



زمرہ:ویکیپیڈیا
آبدوز

**آبدوز** (فارسی سے ‘‘آب’’ یعنی پانی اور ‘‘دوز’’ یعنی نیچے یا اندر۔ انگریزی: submarine) ایک آبی جہاز یا کشتی ہے جو پانی کے اندر عمل کرسکتی ہے۔ بالفاظ دیگر، ایک خاص قسم کی جنگی کشتی جو گہرے پانی میں اندر ہی اندر چل کر سرنگوں سے جنگی جہاز تباہ کرتی ہے۔ اِسے غوطہ خور کشتی اور ڈبکتی کشتی بھی کہاجاتا ہے۔

آبدوز پانی کی اچھال کے اصول کے مطابق گہرے پانی میں اترتی اور پھر آب پہ نمودار ہوجاتی ہے۔ بحری جہاز بہت وزنی ہونے کے باوجود سطح آب پر تیرتا رہتا ہے لیکن سوئی کم وزن ہونے کے باوجود ڈوب جاتی ہے۔ ہر وہ چیز جو اپنے گھیراو سے زیادہ پانی ہٹاتی ہے وہ تیرتی رہتی ہے، اسی اصول کے تحت آبدوز کی دیواروں کے درمیان خالی جگہ ۔۔ بیلاسٹ ۔۔ میں جب پانی پمپ کرکے بھردیا جاتا ہے تو وہ زیرِآب چلی جاتی ہے۔ کیونکہ اب اس کا وزن اپنے حجم سے ہٹائے گئے پانی سے زیادہ جاتا ہے۔ دوبارہ سطح آب پر آنے کے لیے بیلاسٹ پانی خارج کر کے ہوا بھر دی جاتی ہے۔ چنانچہ آبدوز کا وزن کم ہوجاتا ہے۔ اور پانی اسے اوپر لے آتا ہے۔
زیادہ تر بڑی آبدوزیں ایک بیلناکار جسم پر مشتمل ہوتی ہیں جس میں نصف کرہ (یا مخروطی) سرے ہوتے ہیں اور ایک عمودی ڈھانچہ، عام طور پر درمیان میں واقع ہوتا ہے، جس میں مواصلات اور سینسنگ آلات کے ساتھ ساتھ حول بین بھی ہوتے ہیں۔

## مزید دیکھیے
* نویاتی بحریہ
* آبدوزیہ
* نیم آبدوزیہ

زمرہ:1620 ء کی متعارفات
زمرہ:آبدوزات
زمرہ:اقسام بحرینہ
زمرہ:انگریزی ایجادات
زمرہ:بحرینات بلحاظ قسم
زمرہ:برقی گاڑیاں
زمرہ:چھوٹے پیغام خانوں کا استعمال کرنے والے مضامین
زمرہ:سترہویں صدی کی متعارفات
زمرہ:صوتی مضامین
زمرہ:کامنز زمرہ جس کا ربط ویکی ڈیٹا پر ہے
زمرہ:ولندیزی ایجادات
زمرہ:ویکی ڈیٹا سے مطابقت رکھنے والی مختصر تفصیل
زمرہ:آبیہ
زمرہ:بحری اصطلاحات
زمرہ:ہسپانوی ایجادات
زمرہ:اقسام کشتی
زمرہ:دفاع
سی پی یو

تصغیر|300px|ایک مرکزی عملی اکائی
**سی پی یو** کمپیوٹر  کا ایک حصہ ہے جو شمارندی پروگرامات اور معلومات و مواد پر عمل درآمد کرتا ہے۔ کمپیوٹر میں زیادہ تر کام یہی حصہ سر انجام دیتا ہے۔ دوسرے اختراعات اور آلات کی تضبیط بھی یہی حصہ کرتا ہے۔**مرکزی عملیتی اِکائی** کو انگریزی میں Central Processing Unit کہاجاتا ہے۔ لیکن عموماً اِسے مختصر کرکے CPU استعمال ہوتا ہے۔
سی.پی.یو یا مرکزی عملی اِکائی اصل میں باہم مربوط متعدد عملی اِکائیوں کا مجموعہ ہوتا ہے جس میں سے ہر اِکائی مرکزی عملی اکائی یا سی۔ پی۔ یو کے ایک عمل کا ذمہ دار ہوتا ہے۔ معیاری سی۔ پی۔ یو میں وہ عملی اکائیاں ہوتی ہیں جو سافٹ ویئری ہدایات (software instruction) کی تشیرح اور اُن پر عمل کرتی ہیں، حسابات و موازنات انجام دیتی ہیں، منطقی فیصلے کرتی ہیں (تعین کرتی ہیں کہ آیا ایک بیان صحیح ہے یا غلط)، معلومات کو عارضی طور پر ذخیرہ کرتی ہیں اور سی۔ پی۔ یو کو باقی ماندہ کمپیوٹر سے رابطہ رکھنے کے قابل بناتی ہیں۔

زمرہ:سی پی یو
زمرہ:رقمی برقیات
زمرہ:صوتی مضامین
زمرہ:فیصلہ طلب
زمرہ:کمپیوٹر ہارڈویئر
زمرہ:مرکزی عملی اکائی
زمرہ:معماری کمپیوٹر
زمرہ:ہارڈویئر
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
بحری میل

**بحری میل** لمبائی کی ایک اکائی ہے۔ یہ اکائی بین الاقوامی نظام اکائیات ‎(International ‎System of Units)‎ کا حصہ نہیں لیکن نظام اکائیات کے ساتھ‍ اس کے استعمال کو تسلیم کر لیا گیا ہے۔ بحری میل کو بحری اور ہوائی سفر کے مقاصد کے لیے استعمال کیا جاتا ہے۔ اسے عام طور پر پوری دنیا میں پانیوں کی حدود متعین کرنے کے لیے بین الاقوامی قانون اور معاہدوں میں استعمال کیا جاتا ہے۔ بحری میل جغرافیائی میل سے تشکیل دیا گیا۔ 

## تعریف

بحری میل کی بین الاقوامی معیاری تعریف یہ ہے : 1 بحری میل = 1852 میٹر

## علامت اکائی

بحری میل کے لیے بین الاقوامی طور پر کوئی باقاعدہ معیاری علامت نہیں ہے۔ اس کی اکائی کے طور پر عموما NM، nm اور nmi کو مختلف علاقوں میں استعمال کیا جاتا ہے (یاد رہے کہ nm کو نینومیٹر یا  میٹر کی علامت کے طور پر بھی استعمال کیا جاتا ہے)۔

بین الاقوامی محکمۂ اوزان و اقدار (International Bureau of Weights and Measures) نے اپنے بین الاقوامی نظام اکائیات کے کتابچے میں بحری میل کو نظام اکائیات کے ساتھ‍ بغیر علامت کے استعمال کے لیے حالیہ منظورشدہ اکائیات کے جدول میں شامل کیا ہے اور ذیلی نوٹ میں تحریر کیا ہے، "جیسا کہ ابھی بین الاقوامی طور پر کوئی متفقہ علامت نہیں ہے "۔

اگرچہ nm نینومیٹر کے لیے ایک باقاعدہ علامت ہے تاہم بحری میل اور نینومیٹر کے آپس میں گڈمڈ ہونے کا امکان بہت کم ہوتا ہے، کیونکہ دونوں مقاصد کے لیے nm کو بالکل مختلف سیاق و سباق میں استعمال کیا جاتا ہے اور 1 بحری میل 1852000000000 نینومیٹر کے برابر ہے۔ ہوائی جہازوں کی فہرست میں ان کی پروازوں کی پہنچ nm (بحری میل) اور km (کلومیٹر) دونوں میں دی جاتی ہے۔ 

بحری میل کے لیے بہت سی قومی اکائیاں مستعمل ہیں مثلا فنش میں mpk (meripeninkulma یعنی سمندری میل)، جرمن میں sm (Seemeile یعنی سمندری میل) اور آئسلینڈک میں M (sjómíla یعنی سمندری میل)۔ چین میں n mile علامت کے طور پر مستعمل ہے اور جمع کے لیے s استعمال نہیں کیا جاتا۔ 

## دوسری اکائیات میں تبدیلی

ایک بحری میل مختلف اکائیات کی درج ذیل مقداروں کے برابر ہے :
* 1.852 کلومیٹر (بالکل)
* 1.150779 (قانونی) میل
* 2025.372 گز
* 6076.1155 فٹ

زمرہ:اکائیاں
زمرہ:جہازرانی
زمرہ:لمبائی کی اکائیاں
زمرہ:طبیعیات
زمرہ:بحری اصطلاحات
زمرہ:غیر ایس آئی میٹرک اکائیاں
مدر بورڈ

تصغیر|مدر بورڈ

**مدر بورڈ** کو انگریزی میں (Motherboard) کہا جاتا ہے۔ بعض اوقات اس کے ليے **تختہ نظامی** (system board) یا **تختہ** منطق (logic board) کے الفاظ بھی استعمال کیے جاتے ہیں۔ مدر بورڈ کمپیوٹر کے اندر مرکزی سرکٹ بورڈ ہے۔ اسے اکثر کمپیوٹر کی "ریڑھ کی ہڈی" یا "ریڑھ کی ہڈی" کہا جاتا ہے کیونکہ یہ دوسرے تمام اہم حصوں کو آپس میں جوڑتا ہے، جس سے وہ ایک نظام کے طور پر بات چیت کرنے اور کام کرنے کی اجازت دیتا ہے۔ مدر بورڈ کمپیوٹر کے ان پٹ اور آؤٹ پٹ ڈیوائسز جیسے کی بورڈ، ماؤس، مانیٹر اور پرنٹر کو بھی کنٹرول کرتا ہے۔ مدر بورڈ میں مختلف قسم کے کنیکٹر ہوتے ہیں جو اسے دوسرے اہم اجزاء، جیسے کہ ہارڈ ڈرائیوز، آپٹیکل ڈرائیوز، گرافکس کارڈز اور ساؤنڈ کارڈز سے جڑنے کی اجازت دیتے ہیں۔

## مزید دیکھیے
* توسیعی کارڈ


زمرہ:رقمی برقیات
زمرہ:امریکی ایجادات
زمرہ:مائیکرو کمپیوٹر
زمرہ:کمپیوٹر ہارڈویئر
زمرہ:کمپیوٹر
سانپ

تصغیر|کالاکوبرا، سانپ کی مشہور ترین قسم

**سانپ** ایک رینگنے والا جانور ہے۔ جو جانوروں کی زمرہ بندی (Animal classification) خزندہ (reptile) سے تعلق رکھتا ہے۔

## سانپ اپنی زبان کیوں باہر نکالتے ہیں

سانپوں میں یہ صلاحیت نہیں ہوتی کہ وہ اپنے نتھنوں کے ذریعے ہوا اندر کھینچ سکیں اور تیزی سے اپنے شکار کی بو سونگھ سکیں۔ ایسا کرنے کے لیے انھیں ایک خصوصی عضو پر انحصار کرنا پڑتا ہے۔ جسے جیکب سنز آرگن یا عضو کہتے ہیں۔ یہ سانپ کے منہ کی اندر کی طرف بالائی سطح کے اندر گہرائی میں پایا جاتا ہے۔ یہ عضو بو یا باس وغیرہ کی شناخت کرتا ہے۔ دو شاخے جیسا سرا رکھنے والی زبان کو بار بار اور تیزی سے اپنے منہ سے نکال کر سانپ بو کو جیکب سنز آرگن تک اس کے ذریعے پہنچاتے ہیں۔ سانپوں کو دو شاخہ زبان حساس انٹینا کی طرح نہ صرف فضا میں سے بو کو جذب کرتی ہے بلکہ شکار کے مقام، سمت اور رفتار کے بارے میں بھی معلومات مہیا کرتی ہے اس کا کام کسی حد تک ریڈار کی طرح کا ہوتا ہے۔

## اقسام
سانپ کی بہت سی اقسام ہیں۔ کچھ زہریلے بھی ہوتے ہیں۔ کچھ سانب پانی میں رہتے ہیں تو کچھ زمین پر رہتے ہیں۔ اس کے علاوہ کچھ سانپوں میں اڑنے کی صلاحیت بھی ہوتی ہے۔

چوکھٹا|سانپ کی زبان بہت زیادہ حساس ہوتی ہے

## حوالہ جات


زمرہ:زاحف
زمرہ:ویکی ڈیٹا سے مطابقت رکھنے والی مختصر تفصیل
زمرہ:انگریزی الفاظ
اقبال

**اقبال** () یا **ایکبال** () فارسی میں اس کے معنی "قسمت" ہیں۔ یہ مشرق وسطی، وسط ایشیا اور جنوبی ایشیا میں عام نام ہے۔ 

**اقبال** سے مراد ہو سکتا ہے :

## جغرافیہ
### ایران
* اقبالیہ، ایران میں دیہی ضلع
### پاکستان
قومی شاعر محمد اقبال کے نام سے منسوب مختلف مقامات:
* اقبال منزل، حویلی، سیالکوٹ کے تاریخی شہر میں ڈاکٹر محمد اقبال کی جائے پیدائش
* اقبال پارک، لاہور، پاکستان میں پارک
* اقبال اسٹیڈیم، فیصل آباد، پاکستان میں کرکٹ گراؤنڈ
* اقبال ٹاؤن، لاہور، جنوب مغربی لاہور میں تجارتی اور رہائشی علاقے

## شخصیات
### نام کا پہلا حصہ
* اقبال باہو (1944–2012)، پاکستانی صوفی گلوکار
* اقبال بانو (1935–2009)، پاکستانی گلوکار
* اقبال قاسم (پیدائش 1953)، پاکستانی کرکٹ کھلاڑی

### نام کا آخری جزو
* ظفر اقبال، پاکستانی شاعر
* آفتاب اقبال، پاکستانی صحافی
* عامر اقبال، پاکستانی نظریاتی ماہر طبیعیات
* احسن اقبال (پیدائش 1958)، پاکستانی سیاست دان
* فیصل اقبال (پیدائش 1981)، پاکستانی کرکٹ کھلاڑی
* محمد اقبال (علامہ اقبال، 1877–1938)، پاکستانی شاعر، فلسفی اور دانشور
* راؤ سکندر اقبال (1943–2010)، پاکستان کے سابق وزیر دفاع
* تمیم اقبال (پیدائش 1989)، بنگلہ دیشی کرکٹ کھلاڑی

## [[اقبالیات]]
* اقبال ریویو، ایک ششماہی انگریزی مجلہ ہے
* اقبال اکادمی پاکستان، پاکستان میں ایک علمی اکادمی
* اقبالیات، محمد اقبال پر
* اقبال کا تصور تعلیم
* اقبال کا تصور عورت
* اقبال کا تصور عقل و عشق
* اقبال کا مرد مومن
* اقبال اور مغربی تہذیب
* اقبال کا نظریہ فن
* اقبال-کتابیات

## مزید دیکھیے
* محمد اقبال (ضد ابہام)
* علامہ اقبال (ضد ابہام)

زمرہ:پاکستانی مذکر ذاتی نام
زمرہ:خاندانی ناموں والے ضد ابہام صفحات
زمرہ:عربی زبان میں خاندانی نام
زمرہ:عربی مذکر اسماء
زمرہ:نام مقامات ضد ابہام صفحات
زمرہ:مردانہ ذاتی نام
زمرہ:ویکی ڈیٹا سے مختلف مختصر وضاحت
دقیقہ

* وقت کی اکائی کے معنوں میں دیکھیےدقیقہ (وقت)
* خفیف (دقیق) کے معنوں میں دیکھیےدقیقہ (وراثیات)
ثانیہ

تصغیر|50px|روشنی کا چمکنا تقریبا ایک سیکنڈ کا وقفہ ہے۔

اس کو انگریزی میں second کہا جاتا ہے۔ یہ وقت کو ناپنے کا ایک ذریعہ ہے۔

بین الاقوامی نظام اکائیات میں وقت کی اِکائی ثانیہ (second) ہے۔
’’سیکنڈ وہ دورانیہ ہے جس میں ایک سیزیم 133 ایٹم 9,192,631,770 ارتعاشات مکمل کرتا ہے۔‘‘
## مزید دیکھیے
* بین الاقوامی نظام اکائیات

## حوالہ جات

زمرہ:ایس آئی بنیادی اکائیاں
زمرہ:وقت
زمرہ:وقت کی اکائیاں
الفا کاربن

**الفا کاربن** کسی بھی سالمے میں موجود اس کاربن جوہر کو کہا جاتا ہے کہ جو اس سالمے کے عامل گروہ (functional group) سے براہ راست ملحق ہو۔ پھر اس کے برابر والے کاربن کو beta اور اسی طرح گاما وغیرہ کہا جاتا ہے۔ 

فائل:Alphacarbon.PNG

## مزید دیکھیے
* امینو ایسڈ

زمرہ:سالماتی حیاتیات
زمرہ:نامیاتی کیمیا
زمرہ:نامیاتی کیمیاء
ساختی وراثہ

ساختی وارثے جنکو انگریزی میں structural genes کہا جاتا ہے ایسے DNA کے متوالیے ہوتے ہیں جو جو RNA کی تخلیق کے لیے سانچوں (templates) کے طور پر استعمال کیے جاتے ہیں۔ ان ساختی وراثوں کی طوالت بدائی المرکز خلیات میں 1000 زوج قواعد ہوتی ہے جبکہ حقیقی المرکز خلیات میں ان کی طوالت 10000 ہزار زوج قواعد تک ہو سکتی ہے۔
: اوپر کے بیان میں، زوج قاعدہ سے مراد base pair ہے جس کے ذکر کے لیے اس کا صفحہ مخصوص ہے۔ حقیقی اور بدائی المرکز خلیات کی وضاحت ان کے روابط پر موجود ہے۔
چونکہ ساختی وراثے، آراین اے کی تیاری میں استعمال ہوتے ہیں جیسا کہ اوپر ذکر کیا گیا، لہذا یہ لحمیات کی تیاری میں بھی استعمال ہوتے ہیں کیونکہ RNA ہی لحمیات تیار کرتا ہے۔
ان وراثوں پر کچھ مقامات ایسے ہوتے ہیں کہ جہاں سے ان کو منتظم یا قابو (کنٹرول) کیا جاتا ہے ان مقامات کو مشغل (operon) کہا جاتا ہے۔ خلیے میں چند خاص قسم کے لحمیات ایسی ہوتی ہیں جو ان مشغل پر جڑسکتی ہیں اور اس طرح وہ یا ان کے افعال کو تیز کرتی ہیں یا پھر ضرورت ہو تو آہستہ۔ ایسی لحمیات کو جو مشغل کو کنٹرول کرتی ہیں تنظیمی لحمیات (regulatory proteins) کہا جاتا ہے، اگر یہ تنظیمی لحمیہ، مشغل کے کام کو تیز کرے تو اس کو فعالی (activator) اور اگر سست کرے تو اس کو کاظمہ (repressor) کہا جاتا ہے۔

زمرہ:تعبیر وراثہ
زمرہ:حیاتی کیمیا
زمرہ:سالماتی حیاتیات
زمرہ:ڈی این اے
جوش ملیح آبادی

**جوش ملیح آبادی** (پیدائش: 5 دسمبر 1898ء - وفات: 22 فروری 1982ء) پورا نام **شبیر حسن خاں جوش ملیح آبادی** اردو ادب کے نامور اور قادر الکلام شاعر تھے۔ آپ آفریدی قبیلے سے تعلق رکھتے ہیں۔ آپ **شاعر انقلاب** کے لقب سے بھی جانے جاتے ہیں۔

## ابتدائی حالات
آپ 5 دسمبر 1898ء کو اترپردیش ہندوستان کے مردم خیز علاقے ملیح آباد کے ایک علمی اور متمول گھرانے میں پیدا ہوئے۔ تقسیم ہند کے چند برسوں بعد ہجرت کر کے کراچی میں مستقل سکونت اختیار کر لی۔ جوش نہ صرف اپنی مادری زبان اردو میں ید طولیٰ رکھتے تھے بلکہ آپ عربی، فارسی، ہندی اور انگریزی پر عبور رکھتے تھے۔ اپنی اِسی خداداد لسانی صلاحیتوں کے وصف آپ نے قومی اردو لغت کی ترتیب و تالیف میں بھرپور علمی معاونت کی۔ نیز آپ نے انجمن ترقی اردو ( کراچی) اور دارالترجمہ (حیدرآباد دکن) میں بیش بہا خدمات انجام دیں۔ 22 فروری 1982ء کو آپ کا انتقال ہوا۔

## تصانیف
آپ کثیر التصانیف شاعر و مصنف تھے۔ آپ کے شعری مجموعوں اور تصانیف میں مندرجہ ذیل نام اہم ہیں۔

* روح ادب
* آوازہ حق
* شاعر کی راتیں
* جوش کے سو شعر
* نقش و نگار
* شعلہ و شبنم
* پیغمبر اسلام
* فکر و نشاط
* جنوں و حکمت
* حرف و حکایت

* حسین اور انقلاب
* آیات و نغمات
* عرش و فرش
* رامش و رنگ
* سنبل و سلاسل
* سیف و سبو
* سرور و خروش
* سموم و سبا
* طلوع فکر
* موجد و مفکر

* قطرہ قلزم
* نوادر جوش
* الہام و افکار
* نجوم و جواہر
* جوش کے مرثیے
* عروس ادب (حصہ اول و دوم)
* عرفانیات جوش
* محراب و مضراب
* دیوان جوش

### نثری مجموعے
* مقالات جوش
* اوراق زریں
* جذبات فطرت
* اشارات
* مقالات جوش
* مکالمات جوش
* یادوں کی برات (خود نوشت سوانح)

## جوش کی بے انتہا مروتی
جوش مروت میں ایک ملازمت کے لیے کئی لوگوں کی سفارش کردیتے تھے ایک دفعہ ایک شخص کے ہمراہ سفارش کے لیے گئے افسر نے کہا اس کے لیے تو آپ نے کسی اور کی سفارش کی ہے فرمایا کہ اس مردود کو رکھ لیجئے کیونکہ مجھے ساتھ لایا ہے۔

## بیرونی روابط
* جوش ملیح آبادی کی یاد میں 

## حوالہ جات

زمرہ:اتر پردیش کے شعرا
زمرہ:ادب اور تعلیم کے شعبے میں پدم بھوشن وصول کنندگان
زمرہ:اردو خاکہ نگار
زمرہ:اردو شعرا
زمرہ:اردو کے ماہر لسانیات
زمرہ:اردو مترجمین
زمرہ:اردو مرثیہ نگار
زمرہ:اردو مفکرین
زمرہ:انقلابی ادب
زمرہ:بھارتی اردو شعرا
زمرہ:بھارتی مرد شعرا
زمرہ:برطانوی ہند کی شخصیات
زمرہ:برطانوی ہند کے اردو لکھاری
زمرہ:بیسویں صدی کے اردو مصنفین
زمرہ:بیسویں صدی کے بھارتی شعرا
زمرہ:بیسویں صدی کے شعرا
زمرہ:بیسویں صدی کے مرد مصنفین
زمرہ:پاکستان کو بھارتی تارکین وطن
زمرہ:پاکستانی اردو شعرا
زمرہ:پاکستانی شعرا
زمرہ:پاکستانی شیعہ
زمرہ:پاکستانی نغمہ نگار
زمرہ:پدم بھوشن وصول کنندگان
زمرہ:پشتون شخصیات
زمرہ:ضلع لکھنؤ کی شخصیات
زمرہ:فاضل جامعہ عثمانیہ
زمرہ:کراچی کی شخصیات
زمرہ:کراچی کے شعرا
زمرہ:کراچی کے مصنفین
زمرہ:لکھنوی شخصیات
زمرہ:ملیح آباد کی شخصیات
زمرہ:مہاجر شخصیات
زمرہ:ویکی ڈیٹا سے مختلف مختصر وضاحت
زمرہ:ویکیپیڈیا مضامین مع GND شناخت کنندگان
زمرہ:ہلال امتیاز وصول کنندگان
زمرہ:1898ء کی پیدائشیں
زمرہ:1982ء کی وفیات
زمرہ:22 فروری کی وفیات
زمرہ:5 دسمبر کی پیدائشیں
زمرہ:پاکستانی مرد نغمہ نگار
نیاز فتح پوری

**نیاز فتح پوری ندوی** (تخلص: **نیاز محمد خان**؛1884ء – 1966ء) برصغیر پاک و ہند کے ممتاز عقلیت پسند دانشور، شاعر، انشا پرداز، افسانہ نگار اور نقاد تھے۔

## حالات زندگی
نیاز سن 1884ء میں یوپی کے ضلع بارہ بنکی میں پیدا ہوئے۔ مدرسہ اسلامیہ فتح پور، مدرسہ عالیہ رام پور اور دار العلوم ندوۃ العلماء لکھنؤ سے حاصل کی۔ 1922ء میں اردو کا معروف ادبی و فکری رسالہ، "نگار" جاری کیا۔ ان کی علمی خدمات کے اعتراف میں 1962ء میں بھارت نے نیاز کو "پدما بھوشن" کے خطاب سے نوازا۔ 31 جولائی 1962ء کو وہ ہجرت کر کے کراچی آ گئے۔ حکومت پاکستان نے بھی نیاز کو "نشان سپاس" سے نوازا۔

## تصانیف
ان کے اہم تحریری مجموعے اور تصانیف درج ذیل ہیں:
* من و یزداں(2جلد)
* مالہ و ما علیہ
* مشکلات غالب
* استفسارات
* انتقادیات (2 جلدیں)
* ترغیبات جنسی
* تاریخ الدولین
* توقیت تاریخ اسلامی ہند
* چند گھنٹے حکماء کی روح کے ساتھ
* جذبات بھاشا
* نگارستان
* جمالستان
* نقاب اٹھ جانے کے بعد
* حُسن کی عیاریارں اور دوسرے افسانے
* مختاراتِ نیاز
* شہاب کی سرگزشت
* ایک شاعر کا انجام
* صحابیات
* عرض نغمہ(رابندر ناتھ ٹیگور کی گیتا انجلی کا ترجمہ)
* مکتوبات نیاز(3جلدیں)
* مذہب
* محمد بن قاسم سے بابر تک
* مذاہب عالم کا تقابلی مطالعہ
* شبنمستان کا قطرہ گوہرین

## وفات
نیاز فتح پوری کا انتقال سرطان کے مرض میں مبتلا ہونے کے بعد 24 مئی 1966ء کو ہوا۔

## بیرونی روابط
* نیاز فتحپوری

## حوالہ جات

زمرہ:1884ء کی پیدائشیں
زمرہ:1966ء کی وفیات
زمرہ:اتر پردیش کے شعرا
زمرہ:ادب اور تعلیم کے شعبے میں پدم بھوشن وصول کنندگان
زمرہ:اردو افسانہ نگار
زمرہ:اردو تنقید نگار
زمرہ:اردو شعرا
زمرہ:اردو نثر نگار
زمرہ:بیسویں صدی کے بھارتی شعرا
زمرہ:بیسویں صدی کے شعرا
زمرہ:بھارتی اردو شعرا
زمرہ:بھارتی مصنفین
زمرہ:پاکستانی افسانہ نگار
زمرہ:پاکستانی مسلم شخصیات
زمرہ:انجمن ترقیِ اردو پاکستان کے منتظمین و اراکین مجلس
زمرہ:پاکستانی مصنفین
زمرہ:پدم بھوشن وصول کنندگان
زمرہ:کراچی کے مصنفین
زمرہ:مہاجر شخصیات
زمرہ:پاکستانی محققین
زمرہ:پاکستانی شعرا
زمرہ:پاکستان کو بھارتی تارکین وطن
شان الحق حقی

**شان الحق حقی** ( 15 دسمبر 1917ء–  11 اکتوبر 2005ء) اردو زبان کے ممتاز ماہر لسانیات، محقق، نقاد، مترجم اور مدیر تھے۔

## حالات زندگی و تعلیم
شان الحق حقی 15 دسمبر 1917ء کو ہندوستان کے شہر دہلی میں پیدا ہوئے۔ ابتدائی تعلیم دہلی میں حاصل کی، علی گڑھ یونیورسٹی سے بی اے اور سینٹ اسٹیفنر کالج (دہلی یونیورسٹی) سے ایم اے (انگریزی ادب) کی ڈگریاں حاصل کیں۔ تقسیم ہند کے بعد ہجرت کر کے کراچی آ گئے۔

## ادبی خدمات
آپ مختلف علمی رسائل و جرائد کے مدیر رہے، نیز قومی محکمۂ اطلاعات، اشتہارات و مطبوعات و فلم سازی سے منسلک رہے۔ اردو لغت بورڈ (کراچی) اور مقتدرہ قومی زبان کے لیے گراں قدر علمی خدمات انجام دیں۔ آپ کثیراللسان محقق تھے اور اردو، عربی، فارسی، انگریزی، ہندی، سنسکرت، ترکی اور فرانسیسی زبانوں پر عبور رکھتے تھے۔ جدیدآکسفورڈ اردو انگریزی ڈکشنری آپ ہی کی مرتب کردہ ہے۔

## ڈاکٹرشان الحق حقی۔ دہلی کی آخری شمع
”ڈاکٹرشان الحق حقی۔ دہلی کی آخری شمع“ کے عنوان سے محمد عثمان بٹ نے مضمون تحریر کیا۔ یہ مضمون شان الحق حقی کی شخصیت کے تین مختلف زاویوں کی جانب اشارہ کرتا ہے۔ اُن زاویوں میں لسانی، تنقیدی اور شعری زاویے شامل ہیں۔

## تخلیقات
ان کی تصانیف میں یہ اہم ہیں،
# تارِ پیراہن (منظومات)،
# نکتۂ راز (مضامین)،
# افسانہ در افسانہ (خودنوشت)،
# خیابانِ پاک،
# نشیدِ حریت،
# ارتھ شاستر (ترجمہ)
# انجان راہی
## اعزازات
ان کی ادبی خدمات کے اعتراف میں یہ اعزازات ملے
# تمغا امتیاز
# تمغا قائد اعظم

## وفات
11اکتوبر2005ء کو آپ کا کینیڈا کے شہر ٹورنٹو میں انتقال ہوا۔

## حوالہ جات

زمرہ:اردو تنقید نگار
زمرہ:اردو کے ماہر لسانیات
زمرہ:اردو مترجمین
زمرہ:اردو محققین
زمرہ:اردو مصنفین
زمرہ:اردو میں مترجمین
زمرہ:انجمن ترقیِ اردو پاکستان کے منتظمین و اراکین مجلس
زمرہ:بھگود گیتا کے مترجمین
زمرہ:بیسویں صدی کے پاکستانی شعرا
زمرہ:پاکستانی ادبی نقاد
زمرہ:پاکستانی اردو شعرا
زمرہ:پاکستانی شعرا
زمرہ:پاکستانی لغت نگار
زمرہ:پاکستانی لغت نگار
زمرہ:پاکستانی محققین
زمرہ:پاکستانی مسلم شخصیات
زمرہ:جامعہ علی گڑھ کے فضلا
زمرہ:دہلی کی شخصیات
زمرہ:دہلی کے مصنفین
زمرہ:ستارۂ امتیاز وصول کنندگان
زمرہ:فاضل جامعہ دہلی
زمرہ:کراچی کی شخصیات
زمرہ:کراچی کے شعرا
زمرہ:کینیڈا کو پاکستانی تارکین وطن
زمرہ:کینیڈا میں پاکستانی تارکین وطن
زمرہ:مہاجر شخصیات
زمرہ:1917ء کی پیدائشیں
زمرہ:2005ء کی وفیات

زمرہ:پاکستانی اردو مصنفین
زمرہ:کراچی کے مصنفین
ہیلو ورلڈ پروگرام

تصغیر|300px| Hello, World!

**ہیلو ورلڈ پروگرام**  عموماً ایک ایسا پروگرام ہوتا ہے جو "ہیلو ورلڈ" کا پیغام دکھاتا ہے۔ اس طرز کا پروگرام نہایت سادہ لوح ہوتا ہے جو اکثر پروگرامنگ کی زبانوں میں استعمال ہوتا ہے اور اکثر کسی پروگرامنگ زبان کی بنیادی تشکیل کی وضاحت کرتا ہے۔ یہ عموماً کوڈنگ سیکھنے والوں کا لکھا ہوا پہلا پروگرام ہوتا ہے۔ اسے sanity test (سینیٹی ٹیسٹ) کے طور پر بھی استعمال کیا جا سکتا ہے اس بات کی تصدیق کرنے کے لیے کہ کوئی پروگرامنگ زبان درست طریقے سے لگادی گئی ہے اور کہ استعمال کنندہ اس کو سمجھتا بھی ہے۔

## سی C

```c
#include <stdio.h>
int main(void)
{
 printf("Hello, world!");
 return 0;
}
```


## سی پلس پلس C++

```cpp
#include<iostream>
int main(void)
{
 std::cout << "Hello, World!";
 return 0;
}
```


## جاوا Java

```c
public class hello
{
 public static void main (String argv[])
 {
 System.out.println("Hello, World!");
 }
}
```


## پائیتھون

### پائیتھون 2


```python
print "Hello, world!"
```


### پائیتھون 3


```python
print("Hello, world!")
```


### پائیتھون IDLE


```python
"Hello, world!"
```




زمرہ:کمپیوٹر ادب
زمرہ:کمپیوٹر پروگرامنگ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:کمپیوٹنگ کی تاریخ
زمرہ:انٹرنیٹ اصطلاحات
زمرہ:انٹرنیٹ کی ثقافت
زمرہ:سافٹ ویئر
زمرہ:پروگرامنگ زبانیں
زاحف

رینگنے والے جانداروں کو ریپٹائل کہتے ہیں۔ جیسے سانپ۔ یہ جانوروں کی ایک اہم جماعت ہے۔

## مزید دیکھیے
* گزندے

زمرہ:جانور
پاکستان مسلم لیگ (ق)

**پاکستان مسلم لیگ** ق یا پاکستان مسلم لیگ قائد اعظم، پاکستان کی ایک روشن خیال اور اعتدال پسند پارٹی ہے۔ جو اس مسلم لیگ کا ایک دھڑا ہے جس نے پاکستان کا قیام ممکن بنایا۔ (دیکھیں: قیام پاکستان، مسلم لیگ)۔ یہ جماعت عمومی طور پر ایک روشن خیال تصور کی جاتی ہے۔ پاکستان مسلم لیگ ق یا ق لیگ کا قیام 2001 میں اس وقت عمل میں آیا جب وقت مسلم لیگ بہت سے دھڑوں میں بٹ چکی تھی، جن میں سے ق لیگ کو سب سے کم عوامی حمایت حاصل تھی۔ صدر جنرل پرویز مشرف اور مسلم لیگ ق کو ایک دوسرے کی زبردست حمایت حاصل ہے۔

اب اصل پاکستان مسلم لیگ کے بہت سے ارکان ق لیگ کا حصہ بن چکے ہیں جو صدر مشرف کی حمایت کرتے ہیں۔

[تصغیر|[چوہدری شجاعت حسین|چودھری شجاعت حسین (بائیں)اور مشاہد حسین (دائیں) بھارت کے دورہ کے موقع پر]]

صدر مشرف نے 2006ء میں اپنی سوانح عمری ’ ان دی لائن آف فائر، اے میموائر‘ میں انکشاف کیا کہ پاکستان مسلم لیگ (ق) کی تشکیل ان کے ایماء پر ہوئی تھی۔ وہ لکھتے ہیں کہ نواز شریف کی جلاوطنی کے بعد انھوں نے سوچا کہ اس ملک میں ایک ایسی جماعت ہونی چاہیے جو ان دو جماعتوں ( پیپلز پارٹی اور مسلم لیگ ن) کا مقابلہ کر سکے اور اس موقع پر ان کے پرنسپل سیکرٹری طارق عزیز نے چوہدری شجاعت حسین کی جنرل مشرف سے ملاقات کا اہتمام کیا جس کے بعد یہ جماعت وجود میں آئی۔

## نتائج برائے پاکستان مسلم لیگ ق 2002
اکتوبر 2002 کے انتخابات میں اس جماعت نے 25.7% فیصد ووٹ حاصل کیے تھے۔ 272 منتخب ارکان میں سے 69 ارکان پاکستان مسلم لیگ ق سے تعلق رکھتے ہیں۔ پہلے وزیر اعظم جمالی تھے مسٹر جمالی پاکستان مسلم لیگ کی حمایت کے ذریعے پاکستان کے وزیر اعظم کے طور پر منتخب کیا گیا تھا۔ ملک کی اقتصادی حالت اس وقت اچھی نہیں تھی۔ حکومت نے اس کو بحال کرنے دلچسپی لی۔ لیکن نتائج اطمینان بخش نہیں تھی۔ دونوں، جنرل پرویز مشرف اور مسلم لیگ (ق) کی قیادت وزیر اعظم کے طور پر ٹیکنوکریٹ لانے کا فیصلہ کیا۔ پاکستان کے قرض اور ادائیگی کی۔ پاکستان کے بہتر اقتصادی حالت میں کھڑا تھا
۔ (دیکھیں: 2002 انتخابات)۔

## قیادت

اس وقت پاکستان مسلم لیگ قائد اعظم کے صدر چودھری شجاعت حسین ہیں۔ جن کا تعلق گجرات کے ایک متمول سیاسی خاندان سے ہے۔ چودھری شجاعت حسین سابق وزیر خارجہ چودھری ظہور الہی کے بیٹے ہیں جبکہ موجودہ وزیر اعلی پنجاب چودھری پرویز الہی ان کے چچا زاد بھائی ہیں۔

## موروثی
مسلم لیگ جماعت میں جمہوری طریقہ سے رہنماؤں کے انتخاب کی روش نہیں پڑ سکی۔ جس بڑے کا جی چاہتا ہے وہ مسلم لیگ کا اپنا دھڑا بنا لیتا ہے۔


زمرہ:پاکستان کی سیاسی جماعتیں
زمرہ:پاکستان مسلم لیگ
زمرہ:مسلم لیگ
زمرہ:مسلم لیگ کی گروہ بندی
زمرہ:محمد علی جناح کی یادگاریں
زمرہ:پاکستان
زمرہ:پاکستان میں 2002ء کی تاسیسات
زمرہ:پاکستان کی قوم پرست جماعتیں
زمرہ:2002ء میں قائم ہونے والی سیاسی جماعتیں
زمرہ:اسلامی سیاسی جماعتیں
مشاہد حسین

**سید مشاہد حسین** پاکستان مسلم لیگ ن کے رکن ہیں۔ اس سے پہلے وہ مسلم لیگ (ق) کے رکن تھے۔
[چوکھٹا|[چودھری شجاعت حسین (بائیں) اور **مشاہد حسین** (دائیں) بھارت کے دورہ کے موقع پر]]

## ٹیکس ادائیگی
مشاہد حسین نے کروڑوں کی جائداد کے مالک ہونے کے باوجود 2011ء میں صرف 526 روپے محصول ادا کیا۔

## حوالہ جات

زمرہ:بقید حیات شخصیات
زمرہ:پاکستان کے صدارتی امیدوار
زمرہ:پاکستان کے وزرائے اطلاعات و نشریات
زمرہ:پاکستان مسلم لیگ (ن) کے سیاست دان
زمرہ:پاکستانی انگریزی زبان کے مصنفین
زمرہ:پاکستانی زیر حراست اور قیدی شخصیات
زمرہ:پاکستانی سفارت کار
زمرہ:پاکستانی سیاسی صحافی
زمرہ:پاکستانی سینیٹر (14واں پارلیمنٹ)
زمرہ:پاکستانی صحافی
زمرہ:پاکستانی علما
زمرہ:پاکستانی مورخین
زمرہ:پنجابی شخصیات
زمرہ:جامعہ پنجاب کا تدریسی عملہ
زمرہ:جمہوریت کے پاکستانی فعالیت پسند
زمرہ:چین کے مورخین
زمرہ:سینٹ انتھون ہائی سکول، لاہور سے فارغ التحصیل
زمرہ:فارمین کرسچین کالج کے فضلا
زمرہ:ماہرین چینیات
زمرہ:والش سکول آف فارن سروس کے فضلا
زمرہ:ویکی ڈیٹا سے مختلف مختصر وضاحت
زمرہ:1953ء کی پیدائشیں

زمرہ:پاکستان کے دفاعی اور سیکیورٹی تجزیہ کار

زمرہ:سیالکوٹ کے سیاستدان
نکولو مکیاویلی

یورپ کا ممتاز سیاسی مفکر نکولو مکیاویلی 3 مئی 1459ء کو اٹلی کے شہر فلورنس (فیرنزے) میں پیدا ہوا۔ اس کا باپ متوسط طبقے مگر اشراف کے گھرانے سے تھا اور وکالت کرتا تھا۔ مکیاویلی کا دور دراصل یورپی ممالک کی باہمی رقابت، محلاتی سازشوں اور سیاسی تبدیلیوں کا ہے۔ اس کے دور اندیش اور حساس ذہن نے ان سب کا زبردست اثر قبول کیا۔ اس نے سیاسیات پر اپنے تاثرات کو عقلیت کی کسوٹی پر پرکھ کر ریاست کے عروج و زوال کے اسباب بیان کیے اور1513ء میں (*Il Principe*) ’’بادشاہ‘‘ جیسی یگانہ روزگار کتاب لکھی۔

## بنیادی نظریات
اپنی تحریروں میں مکیاویلی نظریہ جبر کا قائل نظر آتا ہے۔ وہ اس بات سے انکاری ہے کہ ریاست کا مقصد نیکی یا آزادی کا حصول ہے۔ وہ سیاسی مصلحتوں، سازشوں اور منافقت کو کامیاب ریاست کے اصول قرار دیتے ہوئے نہیں شرماتا۔ عرصے تک مکیاویلی کے نظریات اسی باعث حکمائے سیاست و کلیساء کی نفرت کا نشانہ بنے رہے۔
یورپ کی نشاۃ ثانیہ میں مکیاویلی کے بے لاگ اور تلخ حقیقتوں پر مبنی تحریروں کا بڑا ہاتھ ہے۔ دراصل اسی نے علم سیاسیات کو عملی بنیادوں پر وضع کیا۔1527ء میں اس فطین سیاسی حکیم کا فلورنس میں انتقال ہوا۔

## اہم تصانیف
* بادشاہ
* مقالات
* تاریخ فلورنس
* فن جنگ
* ریاست کا مقصد

## حوالہ جات

## بیرونی روابط
* http://plato.stanford.edu/entries/machiavelli
* http://www.hirohurl.net/renaissance/bacandmac.html
* http://marxists.org/reference/archive/machiavelli/works/art-war/index.htm

زمرہ:1469ء کی پیدائشیں
زمرہ:1527ء کی وفیات
زمرہ:اطالوی سیاست دان
زمرہ:اطالوی سیاسی نظریہ ساز
زمرہ:اطالوی فلسفی
زمرہ:اطالوی ڈراما نگار اور ڈراما نویس
زمرہ:پندرہویں صدی کے اطالوی مصنفین
زمرہ:پندرہویں صدی کے فلسفی
زمرہ:تعدد ثقافت کے نقاد
زمرہ:جمہوریہ فلورنس میں پندرہویں صدی
زمرہ:جمہوریہ فلورنس میں سولہویں صدی
زمرہ:سولہویں صدی کے اطالوی مصنفین
زمرہ:سولھویں صدی کے فلاسفہ
زمرہ:سیاسی فلاسفہ
زمرہ:عسکری نظریہ ساز
زمرہ:ویکیپیڈیا مضامین مع GND شناخت کنندگان
زمرہ:قرون وسطی کے فلسفی
زمرہ:اطالوی سیاسی مصنفین
زمرہ:مسیحیت کے نقاد
زمرہ:سولہویں صدی کے ڈراما نگار اور ڈراما نویس
زمرہ:پندرھویں صدی کے اطالوی فلاسفہ
زمرہ:سولہویں صدی کے اطالوی فلسفی
زمرہ:پندرہویں صدی کے اطالوی مؤرخین
زمرہ:سولہویں صدی کے اطالوی مؤرخین
زمرہ:سولہویں صدی کے مرد مصنفین
زمرہ:نشاۃ ثانیہ کے اطالوی مصنفین
زمرہ:مخالف خدا پرستی
زمرہ:فلورنس کی شخصیات
زمرہ:تاریخ سیاسی افکار
زمرہ:نشاۃ ثانیہ کی شخصیات
زمرہ:جمہوریت پسندی
زمرہ:اطالوی سفارتکار
زمرہ:اطالوی زبان کے مصنفین
زمرہ:اطالوی سیاسی سائنسدان
زمرہ:پندرہویں صدی کا ادب
زمرہ:سولہویں صدی کا ادب
زمرہ:اطالوی زبان میں ادب
زمرہ:سولہویں صدی کے سیاست دان
زمرہ:تاریخ فلورنس
زمرہ:فلاسفہ
زمرہ:سرکاری ملازمین
تاریخ ڈی این اے

گو آج ہرکوئی جانتا ہے کہ ڈی این اے ایک ایسا سالمہ ہے جو وراثتی خواص والدین سے اولاد میں منتقل کرنے کا سبب بنتا ہے۔ لیکن ماضی میں علما (سائنسدانوں) میں اکثر کے لیے یہ تصور بھی محال تھا کہ ایسا بھی ممکن ہو کہ کوئی سالمہ، انسانی خواص کو ایک سے دوسری ہی نہیں بلکہ نسل در نسل محفوظ اور منتقل کر سکتا ہو۔ پھر آہستہ آہستہ مختلف علما کے (مثلا 1856 میں شروع ہوکر 1865 میں بیان کیے جانے والے Mendel) کے تجربات سے وراثتی اکائیوں کا تصور بننے لگا۔

1869 میں Friedrich Miescher نے ڈی این اے دریافت کیا جب اس نے خون کے سفید خلیات کے مرکزوں میں سے ایک ایسا مادہ دریافت کیا جس میں اس کی تحقیق کے مطابق نائٹروجن کی کثیر مقدار پائی گئی، لیکن اس کو یہ نہیں معلوم تھا کہ یہ مادہ جو اس نے الگ کیا ہے یہی DNA کہلایا جائے گا۔ چونکہ یہ مادہ مرکزوں سے حاصل کیا گیا تھا اور مرکزے کو nucleus کہا جاتا ہے لہذا اسنے اس کو نیوکلین *(nuclein)* کا نام دیا۔ Miescher نے یہی مادہ قیح (پیپ یا pus) اور حوت سلیمان یا ماھی آزاد (salmon fish) سے بھی حاصل کیا۔ اس کا خیال تھا کہ یہ مادہ باراوری (فرٹیلائزیشن) اور وراثتی خواص کی منتقلی میں ملوث ہو سکتا ہے۔

1895 میں Edmund نے لونی جسیمات (chromosomes) ماں اور باپ کی جانب سے یکساں منتقل ہونے کی بنیادوں پر ان کی وراثت میں اہمیت کا خیال ظاہر کیا۔ اس سے پہلے Walter Flemming اس مادے یعنی nuclein کی کروموسومز سے قربت محسوس کرچکا تھا اور اسی نے سب سے پہلے یہ لفظ *chromatin* استعمال کیا تھا۔

پھر سَعتر (گردن کے نچلے حصے پر موجود ایک غدود جس کو انگریزی میں Thymus کہتے ہیں) اور خمیر کے خلیات پر تجربات کرکے Albrecht Kossel نے یہ دریافت کیا کہ یہ نیوکلین دراصل ایک نہیں بلکہ دو اقسام کے ترشے (تیزاب) ہیں، ایک آراین اے اور دوسرا ڈی این اے۔

زمرہ:ڈی این اے
ہمہ اوست

**ہمہ اوست** (Pan-en-Theism) کا نظریہ بادئ النظر میں عقیدہ وحدت الوجود سے مشابہ ہے، مگر اس لحاظ سے جدا ہے کہ یہاں مقصود، سب کچھ خدا کی بجائے، سب کچھ خدا میں ہے۔ یعنی تمامی موجودات خدا کے بطون سے ہیں مگر موجودات کی فناپزیری کے ساتھ، خدا کی صفات فنا نہیں ہوتیں۔ خدا، روح و مادے میں سرایت کیے ہوئے بھی ہے اور ماورا بھی ہے۔ تمام موجودات و وقوعات خود خدا ہی کے ذاتی مظاہر ہیں۔

### بیرونی روابط
http://plato.stanford.edu/contents.html

http://www.ditext.com/runes/index.html

http://www.muslimphilosophy.com

زمرہ:تصورات خدا
زمرہ:قبالہ
زمرہ:ویکی ڈیٹا سے مطابقت رکھنے والی مختصر تفصیل
لاادری

**لاادری** (انگریزی: Agnostic) وہ فرقہ ہے جو سمجھتا ہے کہ اللہ کے ہونے یا نہ ہونے کا کسی کو علم نہیں یا علم ہو ہی نہیں سکتا۔ انسانی عقل اس راز کو نہیں پا سکتی۔ یہ لفظ T.H. Huxley نے 1869 میں گھڑا۔ اسنے اس کو یونانی کے Gnostic (جاننا، ادراک، عارف) کو a بمعنی نہیں، کے ساتھ جوڑ کر ڈھالا اور اس نے خود اس بات کا اعتراف کیا کہ اس نے یہ لفظ کلیسیا (چرچ) کی تاریخ عرفان یا غناسطیت کی ضد میں بنایا ہے کہ جو ایسی باتوں کا پرچار کرتی ہے جن سے میں (Huxley) بے بہرا ہوں۔ نظریۂ لاغناسطیت (Agnosticism) کی رو سے حقیقی یا مطلق علم کا حصول ممکن نہیں۔ اس لیے تمام علم و آگہی محض اضافی (Relative) ہیں۔ بالفاظ دیگر، خدا کے وجود یا انکار وجود کے بارے میں کوئی بات یقین سے نہیں کہی جا سکتی۔ ھملٹن، ھکسلے، اسپنسر اور رسل اس مکتب کے اہم فلاسفہ گذرے ہیں۔

## بیرونی روابط
http://www.arts.cuhk.edu.hk/humftp/E-text/Russell/agnostic.htm

http://plato.stanford.edu/contents.html

http://www.ditext.com/runes/index.html

http://www.agnosticuniverse.org

زمرہ:انتقاد بر مذاہب
زمرہ:تجرباتی نظریات
زمرہ:تشکیک پرستی
زمرہ:فلسفہ دین
زمرہ:لاادریت
زمرہ:لادینیت
زمرہ:لادینییت
زمرہ:ویکی ڈیٹا سے مطابقت رکھنے والی مختصر تفصیل
زمرہ:مذہبی آزادی
زمرہ:فلسفیانہ مدارس و روایات
زمرہ:فلسفیانہ اصطلاحات
زمرہ:خدا
زمرہ:لاادری
ثنویت

**ثنویت** (Dualism) فلسفے کی ایک اصطلاح جسے پہلی بار تھامس ہائیڈ نے اپنی کتاب ’’تاریخ مذہب ‘‘ میں استعمال کیا۔ اس سے مراد اس نے مذہب کی خیر و شر کی ثنویت لی تھی۔ مابعد الطبعیات کا نظریہ جو بیک وقت دو خود مختار اور ایک دوسرے سے غیر متعلق چیزوں کے وجود کو تسلیم کرتا ہے۔ مثلا حواس کی دنیا اور ادراک کی دنیا کی ثنویت (فلاطونیت) سوچ کا مادہ اور خارجی دنیا کا مادہ (ڈیکارٹ) امسکانی دنیا اور اصل دنیا کی ثنویت (لائینے) مظہری دنیا اور عنصری دنیا کی ثنویت (کانٹ)قدیم ایرانی زرتشی مذہب میں اسی اصولِ خیر و شر کو بالترتیب اھورمزدا اور اھرمن کے نام سے پکارا جاتا ہے۔ یہی نظریہ (معمولی اختلاف کے ساتھ) قدیم چینی مذاہب میں ین اور ینگ کی ثنویت میں نظر آتا ہے۔

## حوالہ جات

زمرہ:ثنویت
زمرہ:ضد ابہام صفحات
زمرہ:ماوراء الطبیعیاتی نظریات
زمرہ:2 (عدد)
زمرہ:فلسفیانہ اصطلاحات
زمرہ:روحانیت (عقیدہ)
زمرہ:علمیات
زمرہ:فلسفہ تاریخ
زمرہ:کونیات
زمرہ:اسلوبیات
زمرہ:فلسفہ قانون
زمرہ:فلسفہ دین
زمرہ:فلسفہ زبان
زمرہ:ملکی ذیلی تقسیمات
زمرہ:اخلاقیات
زمرہ:قدری میکانیات
زمرہ:سیاسی اصطلاحات
زمرہ:الٰہیات
تشکیک

فلسفۂ مابعدالطبیعیات میں ارتیابیت (Skepticism) یا تشکیک سے مراد کسی مسئلے پر حتمی فیصلہ سے قبل اس کے امکانات اور نتائج پر پس و پیش کے بعد تحقیق کرنے کے ہیں۔ کیونکہ انسانی ذہن اپنی فطرت میں اشیاء کی قطعی ماہیت کے ادراک پر قادر نہیں۔ ارتیابییت دراصل ’’علم‘‘ سے انکار پر مائل ہے۔ ڈیوڈ ھیوم، کانٹ اور برٹرینڈ رسل نے تشکیک کی افادیت و خامیوں پر مبسوط علمی بحثیں کیں ہیں۔

### بیرونی روابط
http://plato.stanford.edu/contents.html

http://www.ditext.com/runes/index.html

http://www.muslimphilosophy.com

زمرہ:اسلوب علم
زمرہ:تجرباتی نظریات
زمرہ:فلسفیانہ تحریکیں
زمرہ:نفسیاتی رویہ
زمرہ:تشکیک پرستی
زمرہ:فلسفیانہ مدارس و روایات
جدلیات

**جدلیات** (انگریزی: Dialetics) کے معنی، جواباً سوالاً فن مباحثہ ہے۔ زینو پہلا عالم تھا جس نے اس جدلیاتی طریق کی بنیاد ڈالی۔ بسا اوقات سوال جواب کے مناظرے کو سقراط سے بھی منسوب کیا جاتا ہے۔ 

## حوالہ جات

زمرہ:علم بیان
زمرہ:معاشرتی فلسفہ
زمرہ:فلسفیانہ اسلوبیات
جدلیاتی تصوریت

قدیم یونانی جدلیات میں انیسویں صدی میں اس وقت انقلاب آیا، جب ہیگل نے اپنا تصوراتی جدلیات (Dialectic Idealism) کا نظریہ پیش کیا۔ اس کے مطابق تمام کائنات ایک ’’عالم متصورہ‘‘ ہے۔ فطرت دراصل افکار و تصورات کا ایک عَالم خارجی ہے۔ ھیگل کے مطابق کائنات میں ارتقا کا عمل انسان کے ذہنی ارتقا کے مماثل ہے جہاں تضادات اور مفاہمت کا عمل بیک وقت جاری رہتا ہے۔ لہذا کسی تصور کو مکمل طور پر سمجھنے کے لیے اس کے متضاد یا معکوس کا تصور ضروری ہے۔
بعد ازاں، شہرہ آفاق مفکر کارل مارکس نے اپنی جدلیاتی مادیت کے نظام کو ھیگل ہی کے پیش کردہ نظام کی اساس پر منطبق کیا۔

## بیرونی روابط
*http://www.marxists.org/reference/archive/hegel/index.htm
*http://www.ditext.com/runes/index.html
*http://www.hegel.org
*http://hegel.net

زمرہ:مادیت
زمرہ:جدلیات
زمرہ:مارکسی نظریہ
جدلیاتی مادیت

(dialectic materialism) جدلیاتی مادیت 
کارل مارکس فریڈرک اینگلز کا یہ جدلیاتی طریق، بنیادی طور پر ھیگل سے مختلف نہیں بلکہ نظری طور پر اس کا معکوس ہے۔ یعنی ھیگل کے نزدیک ’’تصور‘‘ ہی حقیقت ہے، جبکہ مارکس کے مطابق تصور بذات خود کوئی شے نہیں، بجز اس کے کہ وہ بھی مادہ ہی ہے۔ جب مادہ، انسانی دماغ میں متصور ہوجاتا ہے تو ذہن یا نفس کی صورت اختیار کرلیتا ہے۔

## بیرونی روابط
http://ptb.sunhost.be/marx2mao/Stalin/DHM38.html

http://www.marxists.org/archive/pannekoe/materialism/index.htm

http://ptb.sunhost.be/marx2mao/Lenin/QD15.html

http://www.ditext.com/runes/index.html

http://plato.stanford.edu/contents.html

زمرہ:اشتمالیت
زمرہ:مادیت
زمرہ:نظریات تاریخ
زمرہ:ویکی ڈیٹا سے مختلف مختصر وضاحت
زمرہ:جدلیات
زمرہ:جدلیاتی تصوریت
زمرہ:مارکسی نظریہ
زمرہ:مارکسی اصطلاحات
زمرہ:فلسفہ سائنس
علمیات

علمیت (یا عقلیت) فلسفہ کی ایک صنف ہے اور اسی کے مطالعے کو **علمیات** کہتے ہیں۔ اس کے نظریہ کو معلومات شناسی یا شناخت شناسی بھی کہا جا سکتا ہے اور علم معلومات بھی، مگر علمیات کا لفظ اس شعبہ علم کے مفہوم سے زیادہ قریب تر ہے۔ اس کو انگریزی میں epistemology کہا جاتا ہے۔ اور اس کی تعریف یوں کی جاتی ہے کہ ؛ فلسفہ سے قریب یہ وہ علم ہے جس میں معلومات کی حقیقت کو معلوم کرنے کی کوشش کی جاتی ہے، مثلا یہ کہ ؛ جاننا یا معلوم ہونا، کیا ہے؟ لفظ معلومات کا مطلب بلکہ مفہوم کیا ہے؟ کیا واقعی ہم وہ جانتے ہیں جو ہم سمجھتے ہیں کہ ہم جانتے ہیں؟ جو کوئی یہ سمجھتا ہے کہ وہ جانتا ہے مگر نہیں جانتا، تو کیا نہیں جانتا؟ اور اگر کوئی یہ سمجھتا ہے کہ جانتا ہے اور وہ واقعی جانتا ہے تو پھر یہ کیسے معلوم ہوا کہ وہ واقعی جانتا ہے؟ وغیرہ وغیرہ قسم کے الفاظ کے فلسفیانہ گھماؤ پھراؤ۔

علمیات (Epistemology) میں وہ مکتب فکر جس میں الہام اور وجدان کو حصول علم کا ذریعہ نہیں مانا جاتا، عقلیت (rationalism) کہلاتا ہے۔ یہاں صرف عقل محض کو معیار گردانا جاتاہے۔ افلاطون، اسپنوزا، ڈیکارٹ، کانٹ اور ہیگل مختلف صورتوں میں اس مکتب فکر کے داعی رہے ہیں۔

## اقسام
عقلیت کی بنیادی اقسام تین ہیں۔
* مابعدالطبیعیاتی عقلیت metaphysical rationalism
* ریاضیاتی عقلیت mathematical rationalism
* صوری عقلیت formal rationalism

## بیرونی روابط

http://www.rationalistinternational.net

http://plato.stanford.edu/contents.html

http://www.rationalist.org.uk


زمرہ:فلسفہ کی شاخیں
زمرہ:ویکی ڈیٹا سے مختلف مختصر وضاحت
زمرہ:فلسفہ